नई दिल्ली। दिल्ली हाईकोर्ट ने मेहुल चोकसी पर कोई बलपूर्वक कार्रवाई और गिरफ्तारी से राहत देने वाले आदेश को खारिज कर दिया है। ये मामला एक पुरानी एफआईआर से जुड़ा है। पुलिस ने कोर्ट को बताया कि मेहुल जांच में सहयोग नहीं कर रहे हैं और अपने पते पर नहीं है। इसके बाद अदालत ने उनको बलपूर्वक कार्रवाई से मिली अंतरिम राहत आज वापस ले ली। यह प्राथमिकी 2016 में कंपनी की एक रीटेल फ्रेंचाइजी के मालिक ने दर्ज कराई थी।